 Los Angeles, Marekani MNENGUAJI maarufu nchini Marekani, Black Chyna, jana alionekana jijini Los Angeles, Marekani akitembea kwa kutumia msaada maalumu wa baiskeli ya walemavu. Hata hivyo, haikuwa wazi sababu za mwanadada huyo ambaye alikuwa na uhusiano na Rob Kardashian, kuomba msaada huo ambao hutolewa kwa watu wenye matatizo maalumu. Lakini muda mfupi baada ya kupatiwa msaada huo, Black Chyna alionekana akinyanyuka na kutembea hadi lilipo gari lake, jambo ambalo liliwaacha na mashangao watu waliokuwa wakifuatilia tukio hilo. Tukio hilo lilitokea siku chache baada ya mwanamitindo huyo kuweka wazi kuwa ana mipango ya kutaka kuingia kwenye muziki.